Kārlis Šilings
Kārlis Šilings (vai Šillings, vācu: Karl Schilling; dzimis 1865. gada 5. februārī, miris 1905. gada 10. septembrī) bija vācbaltiešu izcelsmes Latvijas luterāņu mācītājs. Kalpoja Nītaures draudzē. Nogalināts 1905. gada revolūcijas laikā. Dzimis mācītāja ģimenē — vectēvs bija Tirzas mācītājs, tēvs — mācītājs Sanktpēterburgā. No 1891. gada darbojās Nītaures draudzē. Interesējies par vēsturi un arheoloģiju. Veicis izrakumus. Darbojies Latviešu literārajā biedrībā. 1901. gadā apprecējās ar mācītāja Teodora Šeinpfluga māsu. 1905. gada 5. jūnijā Nītaures baznīcā notika baznīcas demonstrācija. 1905. gada 10. septembrī nogalināts ar revolvera šāvieniem savās mājās.